Chili terma jamoasi bosh murabbiyi sifatida ishlab kelgan Xorxe Sampaoli Chili Futbol federatsiyasi bilan shartnomani bekor qilgan va o‘z lavozimini tark etgan. 55 yoshli ushbu argentinalik mutaxassis Amerika Kubogidagi muvaffaqiyat uchun berilishi ko‘zda tutilgan bonuslardan voz kechgan. "Biz endi 2018 yilda Rossiyada o‘tkaziladigan jahon chempionatiga borish yo‘lidagi harakatlarimizni belgilab olishimiz kerak", degan futbol federatsiyasi rahbari Arturo Salah. Sampaoli Chili terma jamoasini 2012 yildan buyon boshqarib kelmoqda edi. Uning murabbiyligidagi jamoa 2014 yilda Braziliya maydonlarida o‘tkazilgan mundialda chorak finalgacha bordi va penaltilar seriyasidagina mezbonlarga mag‘lub bo‘ldi. 2015 yilda Chilida o‘tkazilgan Amerika Kubogi turniri esa chililiklar g‘alabasi bilan yakunlandi. Sampaoli 2015 yilning eng yaxshi murabbiyi bo‘lish uchun asosiy uch nomzod qatorida bo‘ldi.